OpenLLM-France/wikimedia huggingface dataset:
# Zoran Vulić

Zoran Vulić (Split, 4 d'octubre de 1961) és un exfutbolista i entrenador croat. Com a futbolista ocupava la posició de migcampista.

## Trajectòria

Va destacar a l'HNK Hajduk Split, equip en el qual va disputar 167 partits i va marcar 25 gols al llarg de la dècada dels 80. Posteriorment passa per les competicions espanyola i francesa.
El 1993 retorna a l'Hajduk, on passa dues campanyes abans de retirar-se. Amb el club de Split, va guanyar dues Copes de Iugoslàvia (1984 i 1987), dues lligues de Croàcia (1994 i 1995) i una Copa de Croàcia (1995).
Va ser internacional per l'antiga Iugoslàvia en 25 ocasions, tot marcant un gol. Amb el quadre balcànic va acudir al Mundial de 1990. El 1992, va disputar tres partits amb la nova selecció croata.

## Com a entrenador

Inicia la seua carrera com a tècnic el 1998. Durant els següents anys es faria càrrec de l'Hajduk Split en diversos períodes: 1998, 00/01, 02/04 i 06/07. El gener del 2008 marxa al FC Luch-Energiya Vladivostok rus, on roman un any. De nou a Croàcia, el 2009 està al capdavant del NK Rijeka.
Al febrer del 2010 fitxa pel NK Istra 1961.
# Els Horts (Albanyà)

Els Horts és un poble de masies dispers, actualment abandonat, situat a l'extrem septentrional del municipi d'Albanyà. El lloc dels Horts és esmentat en el precepte reial, favorable a Santa Maria d'Arles, de l'any 878, en relació amb unes terres que havien de pertànyer a Sant Pere d'Albanyà. La parròquia no apareix esmentada fins a l'any 954.
Els Horts era un terme independent a principis del Segle XIX, però el 1846 va ser incorporat al municipi d'Albanyà, juntament amb d'altres termes rurals de l'entorn. Havia format part del a Vegueria de Besalú, abans del Decret de Nova Planta, i del Corregiment de Figueres, a principis del S. XIX.
El poble és centrat a l'església de Sant Cristòfol dels Horts, actualment mig enrunada, i el Mas dels Horts, que hi és a prop. Altres cases de pagès aïllades rellevants eren La Fiola (o Fillola), la Paradella, Riumajor (únic habitat actualment) i el molí de Riumajor.
De la parròquia de Sant Cristòfol dels Horts en depenien, en època postmedieval, les esglésies de Fontfreda, Carbonills, Sant Pere dels Vilars, Oliveda i el Santuari de la Mare de Déu del Fau.

## Referències

* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1860) (en català). Barcelona: ICGC, 2014. ISBN 978-84-393-9138-8.
* ↑ Carreres, Joan; Vilar, Josep. Albanyà i Bassegoda (en català). Diputació de Girona, 2018. ISBN 978-84-15808-65-7.
* ↑ «Sant Cristòfol dels Horts». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 gener 2014].
# Vvedenka

Vvedenka (en ucraïnès i en rus Введенка) és una vila de la província de Khàrkiv, Ucraïna. El 2021 tenia 2.351 habitants.

## Referències

* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
# Hooverphonic

Hooverphonic és un grup musical de rock belga que fa sobretot dreampop. Els components del grup són el baixista Alex Callier, el guitarrista Raymond Geerts i la cantant és Geike Arnaert. L'1 d'octubre del 2019 es va anunciar que Hooverphonic representaria Bèlgica al Festival de la Cançó d'Eurovisió 2020 a la ciutat neerlandesa de Rotterdam. No obstant això, el certamen va ser cancel·lat per la pandèmia per coronavirus de 2019-2020 i la televisió pública flamenca els va seleccionar internament per a representar el país al Festival d'Eurovisió 2021. Participaran amb la cançó «The Wrong Place».

## Referències

* ↑ «Belgium chooses Hooverphonic for Eurovision 2020» (en anglès). Eurovision.tv, 01-10-2019. [Consulta: 5 octubre 2019].
* ↑ «[https://escxtra.com/2020/03/20/hooverphonic-to-represent-belgium-in-eurovision-2021/ Eurovision 2021 🇧🇪 Hooverphonic to represent Belgium in Eurovision 2021]» (en anglès). , 20-03-2020 [Consulta: 20 març 2020].
* ↑ «Belgium chooses 'The Wrong Place'» (en anglès). Eurovision.tv, 04-03-2021. [Consulta: 6 maig 2021].
# Rosellinia necatrix

Rosellinia necatrix és un fong que provoca una important malaltia en les plantes, una mena de marciment llanós de les arrels. Es difon dins del sòl a través d'uns cordons de miceli amb el qual, una planta infectada, pot arribar a danyar plantes sanes dels voltants. Aquest patogen s'insereix dins el seu hoste a través de ferides. Ataca les arrels que queden cobertes del miceli, primer de color blanc i després marró. L'escorça també es torna bruna i se separa. La planta acaba morint. El fong pot atacar totes les espècies d'arbres de fruit, però els mals més importants són en la pomera, la vinya i les drupàcies. La lluita es basa en les mesures preventives, fent servir material de propagació sa i terrenys sense l'inòcul del patogen. Quan s'eliminen les plantes afectades cal treure també totes les arrels de diàmetre superior a un centímetre i cremar-les. Preventivament cal fer drenatge dels terrenys massa humits

## Enllaços externs

* Index Fungorum
* USDA ARS Fungal DatabaseArxivat 2007-08-20 a Wayback Machine.
# Imagine That

Imagine That és una pel·lícula de Karey Kirkpatrick estrenada el 2009.

## Argument

Evan Danielson és un ocupat home de negocis, separat de la seva dona i amb una filla, Olivia, sovint descuidada pel seu pare, que només pensa en el treball. Un dia, quan la seva carrera començava a anar de baixada, Evan descobreix que la seva filla és capaç de predir esdeveniments futurs financers (fallides, fusions entre empreses, compra i venda d'accions) amb una precisió sorprenent. Preguntant a Olivia com ho fa, s'adona que el seu pare finalment pot passar el temps amb ella. Li explica que està en contacte amb la reina estranya d'una terra màgica, només es pot accedir després de ballar sota un llençol.

## Repartiment

* Eddie Murphy: Evan Danielson
* Marin Hinkle: Sra. Davis
* Martin Sheen: Dante D'Enzo
* Thomas Haden Church: Johnny Whitefeather
* Yara Shahidi: Olivia
* Blake Hightower: Will Strother
* Deray Davis: John Strother
* James Patrick Stuart Mr. Pratt
* Maia Kirkpatrick: Els nens
* Michael McMillian: Brock Pressman
* Nicole Ari: Parker Trish
* Richard Schiff: Carl Simons
* Robert Seay: Mike
* Ronny Cox: Tom Stevens
* Stephen Rannazzisi: Noah Kulick
* Stephen Root: Fred Franklin
* Timm Sharp: Tod
* Tonita Castro: Graciella
* Vanessa Williams: Lori Struthers

## Rebuda

La pel·lícula és una coproducció entre Paramount Pictures i Nickelodeon Movies. Com que Hotel for Dogs va ser treta per DreamWorks en comptes de Paramount, aquesta es va unir Nickelodeon Movies per coproduir la pel·lícula.
La pel·lícula va rebre ressenyes variades dels critics. Rotten Tomatoes informat un que un 39% de crítics donaven ressenyes positives basades en 113 opinions amb una mitjana de 5.1 sobre 10. Un altre portal, Metacritic, dona una ràtio d'un 53% basat en 22 ressenyes.

## Referències

* ↑ CNET Networks. Imagine That (2009): Reviews (en anglès). CNET Networks.
* ↑ IGN Entertainment. Imagine That Movie Reviews, Pictures (en anglès). IGN Entertainment, 14 de juny de 2009.
* ↑ CNET Networks. Imagine That (2009): Reviews (en anglès). CNET Networks, 14 de juny de 2009.
# .kh

.kh és el domini de primer nivell territorial (ccTLD) de Cambodja. L'administra el Ministeri de Correus i Telecomunicacions de Cambodja. El nom del domini prové del grup ètnic majoritari de Cambodja, els khmers.
Només poden registrar-hi noms de domini les empreses registrades a Cambodja i els ciutadans cambodjans.

## Dominis de segon nivell

* per.kh - Noms personals.
* com.kh - Entitats comercials.
* edu.kh - Institucions educatives.
* gov.kh - Entitats governamentals.
* mil.kh - Entitats militars.
* net.kh - Infraestructura de xarxa.
* org.kh - Organitzacions no comercials.

## Enllaços externs

* Informació del whois de .kh a IANA
* Web de registre del domini .kh Arxivat 2010-04-27 a Wayback Machine.
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Senta Aralha (Òlt i Garona)

Senta Aralha (en francès Xaintrailles) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 379 | 408 | 342 | 349 | 410 | 396 | 380 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2000 | Pierre Thebault | |
| 2000- | Gilles Lespes | |

## Referències

* ↑ Toponímia occitana no fa cap proposta. Aquesta està obtinguda segons criteris etimològics per gasconha.com
# Bob, Carol, Ted i Alice

Bob, Carol, Ted i Alice (títol original en anglès: Bob & Carol & Ted & Alice) és una pel·lícula estatunidenca dirigida per Paul Mazursky, estrenada el 1969 i doblada al català.

## Argument

Una parella, Bob i Carol, després d'haver passat un cap de setmana en una clínica especialitzada per envigorir la seva sexualitat, és determinada a posar en pràctica els principis d'amor lliure i d'obertura què s'han assabentat. Els seus amics Ted i Alice vacil·len entre tradició i curiositat...

## Repartiment

* Natalie Wood: Carol Sanders
* Robert Culp: Bob Sanders
* Elliott Gould: Ted Henderson
* Dyan Cannon: Alice Henderson
* Horst Ebersberg: Horst
* Lee Bergere: Emilio
* Donald F. Muhich: Psiquiatre

## Nominacions

1970
* Oscar al millor actor secundari per Elliott Gould
* Oscar a la millor actriu secundària per Dyan Cannon
* Oscar a la millor fotografia per Charles Lang
* Oscar al millor guió original per Paul Mazursky i Larry Tucker
* BAFTA al millor actor per Elliott Gould
* BAFTA al millor guió per Paul Mazursky i Larry Tucker
* Globus d'Or a la millor actriu musical o còmica per Dyan Cannon
* Globus d'Or a la millor promesa per Dyan Cannon

## Referències

* 1 2 Bob, Carol, Ted i Alice
* ↑ «Bob, Carol, Ted i Alice». The New York Times.
# The Parent Trap (pel·lícula de 1998)

The Parent Trap és una pel·lícula estatunidenca produïda el 1998 i protagonitzada per Lindsay Lohan, Dennis Quaid i Natasha Richardson. És el remake de la pel·lícula homònima del 1961, amb Hayley Mills en el paper principal.

## Trama

Hallie i Annie són dues bessones tan semblants com dues gotes d'aigua que foren separades poc després de néixer a causa del separament dels seus pares (que consistia que mai es tornarien a veure). Les bessones creixen en diferents continents degut als camins divergents que segueixen llurs pares. Hallie (Lindsay Lohan) viu a Napa Valley amb el seu pare, Nick Parker (Dennis Quaid), que és viticultor. Per una altra banda, Annie (Lindsay Lohan) viu a la fascinant ciutat de Londres juntament amb la seva mare, Elizabeth James (Natasha Richardson), una famosa dissenyadora de vestits de núvia. Cap de les dues sap que té una germana bessona, però la mà del destí intervé quan les noies es troben per casualitat en un campament d'estiu a Maine. Abans de tornar juntament amb llurs pares, les noies realitzen un pla per intercanviar-se els papers i així aconseguir reunir-los. Llur plan adquireix proporcions alarmants quan s'adonen que llur pare s'ha enamorat d'una altra dona. És llavors quan les dues bessones realitzen ara un altre pla per aconseguir que llur pare deixi la seva xicota i torni amb Elizabeth, la seva antiga dona. Finalment i després de moltes i moltes "bromes" aconsegueixen que la boda es cancel·li i que els seus pares tornir a estar units.

## Repartiment

* Lindsay Lohan: Hallie Parker i Annie James
* Dennis Quaid: Nick Parker, pare de Hallie i Annie
* Natasha Richardson: Elizabeth "Lizzie" James, mare de Hallie i Annie
* Elaine Hendrix: Meredith Blake
* Lisa Ann Walter: Chessy
* Simon Kunz: Martin
* Polly Holliday: Marva Kulp, Sr.
* Maggie Wheeler: Marva Kulp, Jr., filla i ajudant de Marva Kulp, Sr.
* Ronnie Stevens: Charles James, pare d'Elizabeth
* Joanna Barnes: Vicki Blake, mare de Meredith
* J. Patrick McCormack: Les Blake, pare de Meredith
# Un Santa Claus musculat

Un Santa Claus musculat (títol original: Santa with muscles) és una comèdia estatunidenca dirigida per John Murlowski el 1996. Ha estat doblada al català.

## Argument

Sanville, Califòrnia. Una petita ciutat tranquil·la, pintoresca, on es vivia bé fins que la violència i el crim hi van aterrar. Només un miracle podria salvar-la. Aquest miracle arriba sota els traços d'un misteriós desconegut que afirma ser… el Pare Noël ! Les coses comencen a canviar, però els dolents no han dit la seva última paraula.

## Repartiment

* Hulk Hogan: Blake
* Ed Begley Jr: Ebner Frost
* Don Stark: Lenny
* Robin Curtis
* Kevin West: Dr. Flint

## Referències

* ↑ «Un Santa Claus musculat». esadir.cat.
* ↑ «Santa with muscles». Allociné.
# Genat

Genat (francès Génat) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
# La Puèja

La Puèja (francès Lapège) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
# Next (pel·lícula)

Next és una pel·lícula filmada en els estudis de Hollywood, Estats Units, es tracta d'un Thriller de ciència-ficció dirigit per Lee Tamahori amb les actuacions de Nicolas Cage, Julianne Moore i Jessica Biel. Està basat en la història talla L'home daurat (The Golden Man, 1954), publicat també com The God Who Runs, de Philip K. Dick. El seu argument tracta sobre les premonicions d'un home que té l'habilitat de veure el que va a passar dins dels pròxims dos minuts. Fou estrenada el 20 de juliol de 2007.

## Argument

Chris Johnson (Nicolas Cage) és un prestidigitador que, sota el pseudònim de Frank Cadillac, treballa en un establiment llastimós de Las Vegas. Per arrodonir els finals de mes, jugarà igualment en els Casinos de la ciutat on només s'enfronta a la banca i no a altres jugadors. Chris Johnson és un trampós que posseeix el do de veure el futur amb dos minuts d'antelació i de guanyar així segur.
Una visió enterboleix tanmateix Chris Johnson, la d'una bonica jove (Jessica Biel) que li apareix més enllà dels dos minuts habituals. D'altra banda, el FBI que ha localitzat els dons particulars de Chris desitja assegurar-se la seva col·laboració per acorralar un equip de terroristes que tenen per objectiu fer explotar una bomba atòmica a Califòrnia. L'agent Callie Ferris (Julianne Moore) decideix de contactar Chris per convèncer-lo de treballar per a ells.
Next és una adaptació molt lliure d'una novel·la de Philip K. Dick datada de 1954 titulada L'home daurat. S'hi troben nombroses referències a Stanley Kubrick: el doctor és difós per televisió, l'heroi és lligat a una cadira, els ulls esquarterats per tal de visionar una escena de violència (es veu d'altra banda ràpidament un científic posant-li gotes) com a la Taronja mecànica. Moltes vegades l'heroi implora la possibilitat del lliure àrbitre, de fer el bé o el mal segons la seva tria, tema recurrent amb S. Kubrick.

## Repartiment

* Nicolas Cage: Chris Johnsson
* Jessica Biel: Liz Cooper
* Julianne Moore: Callie Ferris
* Thomas Kretschmann: Mr Smith
* Peter Falk: Irv
* Tory Kittles: Cavanaugh
* José Zúñiga: Royball
* Michael Trucco: Kendall
* Jim Beaver: Wisdom

## Enllaços externs

* Pàgina de la pel·lícula a l'IMDb
Viccionari
# Perdita Durango

Perdita Durango és una pel·lícula hispano-mexicana de 1997 dirigida per Álex de la Iglesia, basada en la novel·la de Barry Gifford 59° and Raining: The Story of Perdita Durango. Està inspirada en la història de Magdalena Solís i la secta dels germans Hernández. La pel·lícula va ser la més cara del seu moment en Espanya, amb un pressupost d'uns 1.100 milions de pessetes (6,5 milions d'euros), encara que fos un desastre en taquilla amb 2.573.665,73 €

## Argument

Perdita Durango és un còctel explosiu de humor negre, amor, sexe, santeria i acció. Els seus protagonistes són una superdona sense escrúpols, Perdita Durango, i un atractiu assassí, Romeo Dolorosa. Després de segrestar una parella d'adolescents de bona família, aquests dos personatges emprenen un viatge sense retorn a través del costat salvatge del somni americà, disposats a complir l'encàrrec d'un capo mafiós: transportar un carregament de fetus des de la frontera mexicana fins a Las Vegas.

## Repartiment

* "Perdita Durango": Rosie Pérez
* "Romeo": Javier Bardem
* "Duane": Harley Cross
* "Estelle": Aimee Graham
* Catalina: Demian Bichir
* "Adolfo": Screamin' Jay Hawkins
* "Doyle": Alex Cox
* "Dumas": James Gandolfini
* "Marcello": Don Stroud
* "Shorty Dee": Santiago Segura
* "Skinny": David Villalpando
* "Doug": Miguel Galván

## Premis
### Fotogramas de Plata 1997

| Categoria | Candidat | Resultat |
| Millor actor de cinema | Javier Bardem | Guanyador |

### XII Premis Goya

| Categoria | Candidat | Resultat |
| Millor direcció de producció | José Luis Escolar Gutiérrez | Guanyador |
| Millor maquillatge i perruqueria | José Quetglas Rubio Mercedes Guillot | Guanyador |
| Millor disseny de vestuari | María Estela Fernández Glenn Ralston | Nominada |
| Millor música original | Simon Boswell | Nominada |

## Referències

* ↑ «Perdita Durango: A Case Study». sensesofcinema.com. the cuts made from the Spanish version for the U.S. release.
* ↑ Alex de la Iglesia rueda en México "Perdita Durango" una historia de "sexo y acción", El País, 2 de setembre de 1996
* ↑ Perdita Durango a Fotogramas
* ↑ Ángela Molina obtiene por cuarta vez el Fotogramas de plata en el apartado de cine, La Vanguardia, 3 de març de 1998
* ↑ Perdita Durango al web dels Premis Goya
# The Laundromat

The Laundromat és una pel·lícula estatunidenca biogràfica i de comèdia dramàtica de 2019 dirigida per Steven Soderbergh, que compta amb un guió de Scott Z. Burns. És protagonitzada per Meryl Streep, Gary Oldman, Antonio Banderas, Jeffrey Wright, David Schwimmer, Matthias Schoenaerts, James Cromwell, i Sharon Stone.
El film es va preestrenar al Festival Internacional de Cinema de Venècia l'1 de setembre de 2019. Va ser estrenada el 27 de setembre de 2019, abans de publicar-se el 18 d'octubre de 2019 a Netflix.

## Sinopsi

La pel·lícula parla d'Ellen Martin (Streep), les vacances somiades de la qual prenen un tomb equivocat i la porten a un món de tractes tèrbols que poden rastrejar-se fins a un bufet d'advocats de la Ciutat de Panamà. Aquest està dirigit per els socis financerament seductors Jürgen Mossack (Oldman) i Ramón Fonseca (Banderas). En un impactant desenllaç, ella prompte s'adona que la seua situació és una gota en l'oceà entre els milions d'arxius vinculats al tràfic de drogues, l'evasió de capitals, el suborn d'altres empreses il·legals dels líders polítics més rics i poderosos del món.

## Repartiment

* Meryl Streep com a Ellen Martin/ Elena/ D'ella mateixa
* Gary Oldman com a Jürgen Mossack
* Antonio Banderas com a Ramón Fonseca
* Sharon Stone com a Hannah
* David Schwimmer com a Matthew Quirk
* Matthias Schoenaerts com a Maywood
* Jeffrey Wright com a Malchus Irvin Boncamper
* Will Forte com el gringo fumut nº1
* Chris Parnell com el gringo fumut nº2
* James Cromwell com a Joseph David "Joe" Martin
* Melissa Rauch com a Melanie
* Larry Wilmore com a Jeff
* Robert Patrick com el capità Richard Paris
* Rosalind Chao com a Gu Kailai
* Nikki Amuka-Bird com a Miranda
* Nonso Anozie com a Charles
* Amy Pemberton com a Fetching
* Cristela Alonzo com l'agent Kilmer
* Jay Paulson com el pastor Conners
* Charles Halford
* Shoshana Bush com a Rebecca Rubinstein
* Norbert Weisser com un esquiador suís
* Marsha Stephanie Blake com a Vincelle Boncamper
* Veronica Osorio com a Maria

## Referències

* ↑ The Laundromat
* ↑ Lang, Brent. «Toronto Film Festival: ‘Joker,’ ‘Ford v Ferrari,’ ‘Hustlers' Among Big Premieres» (en anglès). Variety, 23-07-2019. [Consulta: 23 octubre 2019].

## Enllaços externs

* The Laundromat a Netflix
# Karierne (Kherson)

Karierne (en ucraïnès Кар'єрне) és una vila de la província de Kherson, a Ucraïna. El 2021 tenia 329 habitants.

## Referències

* ↑ «Белозерская громада» (en rus). Портал об'єднаних громад України.
* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020 [Consulta: 3 octubre 2020].
* ↑ «Нові райони: карти + склад» (en ucraïnès). Міністерство розвитку громад та територій України.
* ↑ «Rallies against Russian occupation army continue in the Kherson region: Bilozerka village held rally on 14 March» (en ucraïnès). Ukrayinska Pravda, 14-03-2022 [Consulta: 14 març 2022].
# Zero 7

Zero 7 és un grup de música Trip Hop, procedent del Regne Unit, associat amb un corrent musical anomenat Downtempo.

## Història

Zero 7 està format per Henry Binns i Sam Hardaker, que són amics des que eren adolescents, enginyers de so i nascuts tots dos al nord de Londres.
Quan van acabar l'escola van aconseguir com a nois dels encàrrecs en un estudi de gravació, on veien com treballaven els grups que eren a l'altra banda del vidre i, així, van aprendre a gravar discos. Aquesta experiència va ser la que els va portar a instal·lar un estudi propi de la mida d'un safareig.
Nigel Godrich, mag rere la cortina de discos de bandes com Radiohead, Beck o Travis, els va donar l'oportunitat de remescalr el tema Climbing Up the Walls de Radiohead, que apareix a l'àlbum OK Computer de l'any 1997.
La primera versió que en van fer els va ser retornada, ja que Radiohead no va quedar satisfet amb el resultat. Això els va impactar tant que es van concentrar perfeccionar l'acabat. La seva feina amb Climbing Up the Walls de Radiohead va ser suficient perquè el grup i el productor els fessin l'ullet i aixequessin els polzes: en aquell moment va néixer Zero 7, nom d'un club nocturn que hi ha a Honduras. A partir d'aquesta feina els van contractar per fer altres remixes de bandes com Lambchop o Lenny Kravitz.
El 1999, Zero 7 va treure el seu primer EP, que van anomenar EP1; només se'n van fer unes quantes còpies i es van vendre en pocs dies i va passar el mateix amb el segon EP, amb el nom EP2.

## Discografia

* Simple Things (2001)
* When It Falls (2004)
* The Garden (2006)
* Yeah Ghost (2009)
* Another Late Night (2002)
* Simple Things Remixes (2002)
* Record (2010)

## Enllaços externs

* Pàgina oficial del grup
* Zero 7 a Discogs